rejauldu/bengali-wikipedia huggingface dataset:
কার্তিক গুম্মাকোন্ডা (জন্ম: ২১ সেপ্টেম্বর ১৯৯২) হলেন একজন ভারতীয় অভিনেতা যিনি প্রধানত তেলুগু চলচ্চিত্রে অভিনয় করেন। তিনি ২০১৭ সালের চলচ্চিত্র "প্রেমতো মী কার্তিক"-এর মাধ্যমে অভিনয় জীবন শুরু করেন এবং ২০১৮ সালের রোমান্টিক অ্যাকশন চলচ্চিত্র আরএক্স ১০০-এ তার অভিনয়ের জন্য তিনি খ্যাতি পান।  এরপর তিনি হিপ্পি, গুনা ৩৬৯, নানি'স গ্যাং লিডার এবং ভালিমাই-এর মতো চলচ্চিত্রে অভিনয় করেন।   প্রারম্ভিক এবং ব্যক্তিগত জীবন  কার্তিক গুম্মাকোন্ডা হায়দ্রাবাদে জন্মগ্রহণ করেন। তার বাবা-মা বনস্থলীপুরমের পাড়ায় একটি স্কুলের মালিক। ওয়ারঙ্গলের ন্যাশনাল ইনস্টিটিউট অফ টেকনোলজি থেকে স্নাতক লাভের পর, কার্তিক চলচ্চিত্রে অভিনয় করবেন বলে মনস্থির করেন।  ২০২১ সালের আগস্টে, গুম্মাকোন্ডা তার কলেজের বান্ধবী লোহিতা রেড্ডির সাথে আংটি বদল করেন।   কর্মজীবন   চলচ্চিত্রের তালিকা   চলচ্চিত্র  +টীকাচিহ্নিত চলচ্চিত্রগুলির নির্মাণ চলছে বা মুক্তি পেতে এখনও কিছুদিন সময় বাকি।অন্যথায় লেখা না থাকলে, এখানে তালিকাভুক্ত সকল চলচ্চিত্র তেলুগু ভাষার।''   বছর চলচ্চিত্র চরিত্রটিকা সূত্র ২০১৭প্রেমতো মী কার্তিক কার্তিক প্রাধান চরিত্রে অভিষেক ২০১৮আরএক্স ১০০শিব  ২০১৯হিপিদেবদাস নাদিম্পল্লি (হিপ্পি) গুনা ৩৬৯গুনা গ্যাং লিডারদেব  ৯০এমএলদেব দাস  ২০২১  চাবু কাবুরু চলগা বস্তি বলরাজু রাজা বিক্রমার্কা রাজা বিক্রমার্কা ২০২২ বালিমাই  নরেন / উইলফ্রাঙ্গা তামিল অভিষেক     টেলিভিশন  বছরধারাবাহিক / শোচরিত্রনেটওয়ার্কটিকাসূত্র২০২০বিগ বস (তেলুগু) মৌসুম ৪অতিথি/পারফর্মার (নাচ)স্টার মা৪৯ পর্ব    পুরস্কার ও সম্মাননা  বছরপুরস্কার বিভাগ চলচ্চিত্রফলাফল ২০১৮জি সিনে পুরস্কার তেলুগুবছরের সেরা সন্ধান - পুরুষআরএক্স ১০০২০১৯১৭তম সন্তোষ ফিল্ম অ্যাওয়ার্ডসসেরা অভিনেতা২০২১৯ম দক্ষিণ ভারতীয় আন্তর্জাতিক চলচ্চিত্র পুরস্কারখলচরিত্রে সেরা অভিনেতা - তেলুগুগ্যাং লিডার   তথ্যসূত্র    বহিঃসংযোগ   বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় ব্যক্তি বিষয়শ্রেণী:তেলুগু চলচ্চিত্র অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:সন্তোষাম চলচ্চিত্র পুরস্কার বিজয়ী বিষয়শ্রেণী:জি সিনে পুরস্কার বিজয়ী বিষয়শ্রেণী:১৯৯২-এ জন্ম বিষয়শ্রেণী:তেলুগু অভিনেতা
তাহির ইবনে হুসাইন (, ), জুল-ইয়ামিনাইন (, "the ambidextrous"), এবং আল-আ'ওয়ার (, "the one-eyed"), ছিলেন আব্বাসীয় খিলাফতের একজন ইরানি বংশোদ্ভূত সেনাপতি ও গভর্নর। চতুর্থ ফিতনার সময় তিনি খলিফা আল-মামুনের অধীনে কাজ করেছেন এবং আল-আমিনের বিরুদ্ধে সেনাবাহিনীকে নেতৃত্ব দিয়েছেন। এরপর তিনি কৃত্বিত্বের পুরস্কার হিসেবে খোরাসানের গভর্নর হন। এর ফলে তাহিরি রাজবংশের সূচনা হয়।  তথ্যসূত্র  উৎস             বিষয়শ্রেণী:জন্মের সাল অজানা বিষয়শ্রেণী:৮২২-এ মৃত্যু বিষয়শ্রেণী:খোরাসানের তাহিরি গভর্নর বিষয়শ্রেণী:ইরানি সেনাপতি বিষয়শ্রেণী:নিশাপুরের আমির বিষয়শ্রেণী:৯ম-শতাব্দীতে এশিয়ার শাসক বিষয়শ্রেণী:আব্বাসীয় সেনাপতি বিষয়শ্রেণী:চতুর্থ ফিতনা বিষয়শ্রেণী:৮ম-শতাব্দীর ইরানি ব্যক্তিত্ব বিষয়শ্রেণী:দিহকান বিষয়শ্রেণী:৭৭৫-এ জন্ম বিষয়শ্রেণী:খোরাসানের আব্বাসীয় গভর্নর বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:৭৭০-এর দশকে জন্ম
thumb|মালাঙ্কারা ড্যাম দৃশ্য thumb|মালাঙ্কারা জলাধার মালাঙ্কারা ড্যাম হল ইদুক্কি জেলার থোডুপুঝা থেকে মাত্র ৭ কিলোমিটার দূরে সবুজ প্রাকৃতিক দৃশ্যের মধ্যে অবস্থিত কৃত্রিম ড্যাম। এই ড্যামটি মুভাত্তুপুঝা উপত্যকা জলবিদ্যুৎ এবং সেচ প্রকল্পের উৎস উভয়ই হিসেবে কাজ করে। এই মালাঙ্কারা ড্যামের শান্ত জল এবং মনোরম পরিবেশের কারণে, প্রকৃতি প্রেমী এবং যারা শান্ত নির্জন পরিবেশে ভ্রমণ করতে চান তাদের জন্য একটি নিখুঁত বিশ্রামস্থল।  ভ্রমণস্থল মুভাত্তুপুঝা নদীর উপনদী থোডুপুঝা নদীর উপর সেচের উদ্দেশ্যে নির্মিত এই জলাধারটি একটি ভ্রমণ কেন্দ্র। এই কৃত্রিম হ্রদটি থোডুপুঝা – মূলামত্তম রোডের কাছে অবস্থিত, যা প্রায় ১১ বর্গকিলোমিটার এলাকা জুড়ে বিস্তৃত। এই ড্যামটি নৌকাচালনা এবং মাছ ধরার জন্য আদর্শ। ইদুক্কি এবং চেরুথোনি বাঁধের বিপরীতে, মালাঙ্কারা বাঁধটি সারা বছর পর্যটকদের জন্য উন্মুক্ত থাকে।   জলবিদ্যুৎ প্রকল্প  মূলামত্তম জলবিদ্যুৎ কেন্দ্রের প্রকল্পটি এই ড্যামের জল সংরক্ষিত করে বিদ্যুৎ উৎপন্ন করা হয়। তিনটি ৩.৫ মেগাওয়াট এবং মোট ১০.৫ মেগাওয়াট ক্ষমতাসম্পন্ন জেনারেটর স্থাপন করা হয়েছে। এই প্রকল্পে কাপলান ধরণের টারবাইন ব্যবহার করা হয়। প্রকল্পটি (এস আই এল কে) এবং (টি এ এল কে) এর মতো পাবলিক লিমিটেড কোম্পানিগুলি দ্বারা পরিচালিত হয়। যার জল ২৫ ঘনমিটার/সেকেন্ড ১৭.৫ মিটার লম্বা এবং ৩ মিটার ব্যাসের একটি পেনস্টকের মধ্য দিয়ে বিদ্যুৎ কেন্দ্রে প্রবাহিত হয়। যা বছরে ৪৪ মিলিয়ন ইউনিট বিদ্যুৎ উৎপাদিত হয়।  তথ্যসূত্র  বিষয়শ্রেণী:ইদুক্কি জেলা বিষয়শ্রেণী:কেরল বিষয়শ্রেণী:কেরলের পর্যটন
স্টেলা চিনিয়েরে এমবাচু একজন নাইজেরীয় মহিলা পেশাদার ফুটবলার।FIFA.com  ফুটবল ক্যারিয়ার নাইজেরিয়া মহিলা ফুটবল দলের সাথে, তিনি ২০০০ গ্রীষ্মকালীন অলিম্পিক, ২০০৪ গ্রীষ্মকালীন অলিম্পিক এবং ২০০৮ গ্রীষ্মকালীন অলিম্পিক-এর পাশাপাশি ১৯৯৯, ২০০৩, ২০০৭ এবং ২০১১ সালের ফিফা মহিলা বিশ্বকাপ-এ অংশগ্রহণ করেছিলেন।  মহাদেশীয় পর্যায়ে, তিনি ১৯৯৮ আফ্রিকান চ্যাম্পিয়নশিপে খেলেছেন (ফাইনালে একটি গোল করেছেন), ২০০০ (ফাইনালে একটি গোল করেছেন), ২০০২, ২০০৪ (চার গোল করেছেন), ২০০৬, ২০০৮ এবং ২০১০; ছয়বার জিতেছেন সাতটি প্রতিযোগিতার মধ্যে এবং ২০১০ সংস্করণের সেরা খেলোয়াড় নির্বাচিত হয়েছেন।  তথ্যসূত্র  বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নারী ফুটবল ফরোয়ার্ড বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:১৯৯৯ ফিফা নারী বিশ্বকাপের খেলোয়াড় বিষয়শ্রেণী:২০০৩ ফিফা নারী বিশ্বকাপের খেলোয়াড় বিষয়শ্রেণী:২০০৭ ফিফা নারী বিশ্বকাপের খেলোয়াড় বিষয়শ্রেণী:২০১১ ফিফা নারী বিশ্বকাপের খেলোয়াড়
জার্সবার্গ সুড়ঙ্গ () ১,৭৫০-মিটার (৫,৭৪০ ফুট) দীর্ঘ একটি দ্বি-ট্র্যাক বিশিষ্ট রেল সুড়ঙ্গ, যা নরওয়ের টনসবার্গে ফ্রেডেসেনের মধ্য দিয়ে গিয়েছে। ভেস্টফোল্ড রেলপথে অবস্থিত, সুড়ঙ্গটি বার্কেকার থেকে টেনসবার্গ পর্যন্ত ৭.৮ কিলোমিটার (৪.৮ মাইল) দ্বি- ট্র্যাক বিশিষ্ট উচ্চ-গতির বিভাগের অংশ হিসাবে নির্মিত হয়। এটি টনসবার্গ স্টেশনের ঠিক উত্তরে অবস্থিত এবং ফ্রেডেগাটা এবং টমসবাকেনের মধ্যে দিয়ে চলে গিয়েছে। ২২৩ মিটার (৭৩২ ফুট) দীর্ঘ একটি কংক্রিটের কালভার্ট থাকা সত্ত্বেও বেশিরভাগ সুড়ঙ্গটি বিস্ফোরিত হয়। ১৯৯০-এর দশকের শেষদিকে সুড়ঙ্গের পরিকল্পনা শুরু হয়। বেশ কয়েকটি রেলওয়ে আগ্রহী গোষ্ঠী সম্পূর্ণ রেলপথের আধুনিকীকরণ করার সম্পূর্ণ পরিকল্পনা ছাড়াই উন্নত ট্র্যাকের বিচ্ছিন্ন অংশটি তৈরির বিরুদ্ধে পরামর্শ প্রদান করে। ২০০৯ সালের এপ্রিল মাসে নির্মাণকাজ শুরু হয় এবং নতুন বিভাগ ও সুড়ঙ্গটি  নভেম্বর ২০১১ সালে খোলা হয়। এটি আধুনিকীকরণ করা ভেস্টফোল্ড রেলপথের চতুর্থ বিভাগ।  বিশেষ উল্লেখ  thumb|upright|left|সুড়ঙ্গ'সহ বার্কেকার–টনসবার্গ বিভাগের মানচিত্র জার্সবার্গ সুড়ঙ্গ টনসবার্গের শহরের কেন্দ্রের ঠিক উত্তরে ফ্রেডেসেন হয়ে একটি পাহাড়ের মধ্যদিয়ে প্রায় উত্তর-দক্ষিণে অগ্রসর হয়। উত্তরের প্রবেশদ্বারটি টমসবাকেনে কাউন্টি রোড ৩৫ এর পাশেই অবস্থিত এবং দক্ষিণ প্রবেশদ্বারটি শহরের কেন্দ্রস্থলের ফ্রেডেগাটাতে অবস্থিত। সুড়ঙ্গটির ঠিক দক্ষিণে টনসবার্গ স্টেশন অবস্থিত। সুড়ঙ্গটি ১,৭৫০ মিটার (৫,৭৪০ ফুট) দীর্ঘ, যার মধ্যে ১,৫৬০ মিটার (৫,১২০ ফুট) বেডরকের মাধ্যমে বিস্ফোরণের দ্বারা নির্মাণ করা হয় এবং ২২৩ মিটার (৭৩২ ফুট) অংশ কংক্রিটের কালভার্ট। টানসবার্গের প্রবেশপথটি ৭৩ মিটার (২৪০ ফুট) দীর্ঘ।  জার্সবার্গ সুড়ঙ্গ বার্কেকার এবং টনসবার্গের মধ্যে ভেস্টফোল্ড লাইনের ৭.৮ কিলোমিটার দীর্ঘ (৪.৮ মাইল) দ্বি-ট্র্যাক অংশের দক্ষিণতম অংশ গঠন করে। এটি ১৫ কেভি ১৬.৭ হার্জ এসি দ্বারা বিদ্যুতায়িত একটি এনএসআই-৬৩ সংকেত ব্যবস্থা যুক্ত এবং এটি প্রতি ঘণ্টা ২০০ কিলোমিটার (১২০ মাইল) গতির রেলের জন্য নির্মিত। ক্রসকাটটি জরুরি অবস্থার প্রস্থান হিসাবে কাজ করে। নরওয়েজীয় কাউন্টি রোড ৩০০-এর একটি জোড়া-টিউব সুড়ঙ্গ ফ্রেডেসেন সুড়ঙ্গের ২.৫ থেকে ৩.৫ মিটার  (৮ ফুট ২ থেকে ৯ ফুট ১০ ইঞ্চি) উপরে দিয়ে  রেলওয়ের সুড়ঙ্গটি অতিক্রম করে। সুড়ঙ্গের একক ক্রসকাট জরুরি অবস্থার প্রস্থান হিসাবে কাজ করে।  রেলপথটি নরওয়েজীয় জাতীয় রেল প্রশাসনের মালিকানাধীন এবং রক্ষণাবেক্ষণের অধীন।   ইতিহাস   ১৮৮১ সালে একটি ন্যারো-গেজ রেলপথ হিসাবে ভেস্টফোল্ড রেলপথটি চালু হয়। যদিও পরে স্ট্যান্ডার্ড গেজে রূপান্তরিত হয় এবং বিদ্যুতায়িত হয়, তবে লাইনটি দুর্বল  ধারণক্ষমতা ও অনেকগুলি বক্ররেখা ধরে রাখে।  তথ্যসূত্র  বহিঃসংযোগ  বিষয়শ্রেণী:ভেস্টফোল্ড রেলপথের সুড়ঙ্গ
সাভার ক্যান্টনমেন্ট পাবলিক স্কুল এন্ড কলেজ বাংলাদেশের ঢাকা জেলার আশুলিয়া থানায় অবস্থিত একটি শিক্ষা প্রতিষ্ঠান।   অবস্থান  ঢাকা জেলার অন্তর্গত সাভার উপজেলার আশুলিয়া থানার সাভার সেনানিবাস এলাকায় (পাথালিয়া ইউনিয়ন) ঢাকা-আরিচা মহাসড়কের পাশে ১৭ একর জমির ওপর এ বিদ্যায়তনটি অবস্থিত।   ইতিহাস   ১৯৭৭ সালের ২ ফেব্রুয়ারি সাভার ক্যান্টনমেন্ট বোর্ড স্কুল হিসেবে এই প্রতিষ্ঠানের যাত্রা শুরু হয়। ঢাকা শিক্ষাবোর্ড ১৯৮০ সালের ১ জানুয়ারি এই প্রতিষ্ঠানকে মাধ্যমিক বিদ্যালয় হিসেবে প্রথম স্বীকৃতি প্রদান করেন। ১৯৮৭ সালে সাভার ক্যান্টনমেন্ট বোর্ড স্কুলকে সাভার ক্যান্টনমেন্ট পাবলিক স্কুলে উন্নীত করা হয়। ১৯৯২ সালের আগস্ট মাস পর্যন্ত এই প্রতিষ্ঠানটি ক্যান্টনমেন্ট বোর্ড কর্তৃক পরিচালিত হয়েছে। এরপর থেকে এ প্রতিষ্ঠানের সার্বিক দায়িত্বভার পাবলিক স্কুল ও কলেজ পরিচালনা পরিষদের ওপর ন্যস্ত হয়। ১৯৯৩ সালের ১ জুলাই প্রতিষ্ঠানের কলেজ শাখার কার্যক্রম শুরু হয়।   ব্যবস্থাপনা  এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।  এর পরিচালনা পর্ষদের সভাপতি হিসেবে দায়িত্ব পালন করেন জালালাবাদ সেনানিবাসের ৫২ ব্রিগেড কমান্ডার; যিনি বাংলাদেশ সেনাবাহিনীর বিগ্রেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি (সামরিক ও বেসামরিক) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।   শিক্ষা কার্যক্রম  এখানে ৪,০০০-এরও অধিক শিক্ষার্থী অধ্যয়নরত রয়েছে। কলেজে মোট শিক্ষক-শিক্ষিকা রয়েছেন ১১৯ জন এবং কর্মচারী ৫৬ জন।   স্কুল শাখা    কলেজ শাখার বিবরন  কলেজ শাখায় রয়েছে বিজ্ঞান বিভাগের জন্যে ৫ টি শাখা যার মধ্যে একটি ইংরেজি ভার্শন এর ছাত্র-ছাত্রীদের জন্যে। ব্যবসায় শিক্ষা শাখার জন্যে ২ টি শাখা, মানবিক শাখার জন্যে ২ টি শাখা রয়েছে।   হাউসসমূহ  কলেজ শাখা .বীরশ্রেষ্ঠ মুন্সী আব্দুর রউফ .বীরশ্রেষ্ঠ মহিউদ্দিন জাহাঙ্গীর .বীরশ্রেষ্ঠ মোস্তফা কামাল .বীরশ্রেষ্ঠ হামিদুর রহমান   সহ-শিক্ষা কার্যক্রম  শিক্ষার্থীদের জন্য চালু আছে বিভিন্ন ক্লাব। যেমনঃ  বক্তৃতা, বিতর্ক ও আবৃতি সংসদ।  বাংলা ভাষা ক্লাব।  ইংরেজি ভাষা ক্লাব  ইংরেজি বিতর্ক ক্লাব  গণিত ক্লাব।  বিজ্ঞান ক্লাব।  কুইজ ক্লাব।  সঙ্গীত ক্লাব।  চারু ও কারুকলা ক্লাব।  কম্পিউটার্ ক্লাব।  দাবা ক্লাব।   ফুটবল ক্লাব।  কুরআন শিক্ষা ক্লাব   কৃতিত্ব  সার্বিক ফলাফল ও উৎকর্ষের ভিত্তিতে এ প্রতিষ্ঠান ২০০৯ সালে সেনাবাহিনী প্রধান ট্রফি লাভ করেছে। ২০১০ সালে মাধ্যমিক ও উচ্চমাধ্যমিক শিক্ষাবোর্ডর ফলাফলে এসএসসি পরীক্ষায় ১৪তম স্থান ও এইচএসসি পরীক্ষায় ১৮তম স্থান লাভ করেছে। দৈনিক ফুলকি পত্রিকা একে ২০১০ সালে সাভার অঞ্চলের শ্রেষ্ঠ শিক্ষা প্রতিষ্ঠান হিসেবে এ প্রতিষ্ঠানকে স্বীকৃতি প্রদান করে। ২০১৫ সালে আন্তঃপাবলিক স্কুল ও কলেজ সংসদীয় বির্তক প্রতিযোগিতায় কলেজ পর্যায়ে চ্যাম্পিয়ন হওয়ার গৌরব অর্জন করে।   আরও দেখুন   জিরাবো ক্যান্টনমেন্ট পাবলিক স্কুল ও কলেজ;  বাংলাদেশের সামরিক বাহিনীর শিক্ষা প্রতিষ্ঠানের তালিকা।   তথ্যসূত্র   বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:ঢাকা জেলার বিদ্যালয় বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৭-এ বাংলাদেশে প্রতিষ্ঠিত
দোদুল্যমান মহাবিশ্ব তত্ত্ব হলো ১৯৩৪ সালে রিচার্ড টোলম্যান কর্তৃক প্রদত্ত মহাবিশ্বের চালচিত্র সংক্রান্ত একটি তত্ত্ব যেখানে বলা হয়েছে যে, মহাবিশ্ব হলো সৃষ্টি ও ধ্বংসের এক নিঃশেষ পরম্পরা। যদি মহাবিশ্বের অন্তর্গত পদার্থের ঘনত্ব যথেষ্ট(সংকট ঘনত্বের চেয়ে বেশি) হয় তাহলে মহাবিশ্বের বর্তমান সম্প্রসারণ সসীম ভবিষ্যতেই থেমে যাবে এবং শুরু হবে সংকোচণের পালা যার যবনিকাপাত ঘটবে বৃহৎ সংকোচনের(big crunch) মাধ্যমে। পরবর্তীতে হয়ত বৃহৎ বিস্ফোরণের মধ্য দিয়ে পুনরায় আরম্ভ হবে প্রসারণের পালা এবং এভাবেই নিরবিচ্ছন্নভাবে চলতে থাকবে মহাবিশ্বের সৃষ্টি ও ধ্বংসের চক্র।  তবে এই তত্ত্বটির ভবিষ্যদ্বাণী সম্পর্কে নিশ্চিত হতে মহাবিশ্বের ঘনত্ব ও এর অন্তর্গত ভরের সঠিক পরিমাণ নির্ণয় করতে হবে যা এখনো আমাদের আওতার বাইরে।   বিষয়শ্রেণী:জ্যোতির্বিজ্ঞান বিষয়শ্রেণী:পদার্থবিজ্ঞান  en:Oscillatory Universe
উইকিপিডিয়া ব্যবহারে যেসকল ক্ষেত্রে আপনি সমস্যা পরিলক্ষিত করেন তা ইউজার এক্সপেরিয়েন্স টিমকে জানানোর জন্য আপনি এই পাতায় আমাদের জানান। আমরা ইতিমধ্যেই অনেক সমস্যা ও ইচ্ছা সম্মন্ধে জেনেছি, কিন্তু আমরা আরো সহজ ও কম অনানুষ্ঠানিকভাবে আপনার মতামত বা গল্প জানার ও জানানোর জন্য এই পাতাটিকে সাজিয়েছি।  আমরা আপনার পরিকল্পনাকে স্বাগত জানাই, কিন্তু অনুগ্রহ করে সম্ভাব্য সমাধান নিয়ে চিন্তার চেয়ে কোনো বিষয়ের সমস্যার প্রতি নজর দিন। আপনি যদি কোনো সমাধান বা নতুন কোনো সুবিধা প্রস্তাব করতে চান, তবে অনুগ্রহপূর্বক আমাদের জানান যে ঠিক কোন সমস্যাটিকে তা সমাধান করবে।  আপনার গল্প আমাদের জানান; জানান কোন বিষয়গুলো আপনাকে হতাশ করেছে। আমরা মনোযোগের সাথে আপনার মতামত পড়বো, এবং যতোটা সম্ভব তার প্রতিকার করার চেষ্টা করবো।  [আপনার মতামত জানান]  অন্যান্য ভাষাসমূহের তালিকাটি একবার কলাপস করে রাখলে তা স্বয়ংক্রিয়ভাবে ঐ কম্পিউটারের জন্য পরবর্তীতে মনে রাখার কথা। এবং পরবর্তী সময়গুলোতে তা কলাপস অবস্থায় থাকার কথা ছিলো। কিন্তু একটি বাগ থাকার কারণে তা সম্ভব হচ্ছিলো না। গতকাল (১ জুলাই, ২০১০) বাগটি ফিক্স করা হয়েছে। এখন বাম পাশের কলামের প্রতিটি কলাপসিবল মেনু একই ভাবে ব্যবহারকারীরা ইচ্ছানুযায়ী কলাপস করতে পারবেন, এবং একবার করলে অবস্থাটি ঐ কম্পিউটারের জন্য স্বয়ংক্রিয়ভাবে সিস্টেমে সংরক্ষিত হবে।__NEWSECTIONLINK__
thumb|right|তাবরিজি কোফতা (ইরান) কোফতা ,  কুফতা বা কোপতা মাংসের কিমা দ্বারা তৈরী করা খাবার যা দক্ষিণ এশিয়া, মধ্য প্রাচ্যে, বলকান ও মধ্য এশিয়ায় জনপ্রিয়। সাধারণত গরুর মাংস, মুরগির মাংস, ভেড়ার মাংস বা শুয়োরের মাংস দিয়ে কোফতা তৈরি করা হয়— সঙ্গে মশলা ব্যবহার করা হয়। দক্ষিণ এশিয়া ও মধ্যপ্রাচ্যের কোফতা সাধারণত তৈরি হয় ভেড়ার মাংস, গরুর মাংস ও মুরগীর মাংস দিয়ে।  গ্রিক সাইপ্রাস এবং বলকান অঞ্চলে ব্যবহার হয় শুয়োরের মাংস, গরুর মাংস, ভেড়ার মাংস বা তিনটির মিশ্রণ। ভারতে  নিরামিষ কোফতা তৈরির চল আছে এবং এতে ব্যবহৃত হয়  আলু, লাউ, পনির, কলা।   বৈচিত্র  মাংস প্রায়শই অন্যান্য উপকরণ যেমন চাল, শাক সবজি, ডিম ইত্যাদির সাথে মেশানো হয় মসৃণ পেস্ট পেতে। এরপর একে গ্রিল, ভাজা, সিদ্ধ সব কিছু করা যায় এবং মশলাযুক্ত সসের সাথে পরিবেশন করা হয়।  অনেক সময় লাল মাংসের বদলে মাছ বা শাক সবজি দিয়ে কোফতা তৈরি করা হয়। মিশরে চিংড়ি দিয়ে কড়া ভাজা কোফতা তৈরি হয়। অঞ্চলভেদে উত্তর আফ্রিকা, ভূমধ্যসাগর, বলকান অঞ্চল এবং ভারতে বিভিন্ন রকমের কোফতা তৈরি হয়। ২০০৫ সালে বেসরকারি খাদ্য কোম্পানির জরীপে জানা যায় তুরষ্কে ২৯১ ধরনের কোফতা তৈরি হয়।   নামকরণ  কোফতা শব্দটি এসেছে শাস্ত্রীয় ফার্সি kōfta () যার ক্রিয়া কোফতান () অর্থ পেষা। কোফতা তৈরীতে মাংসের বল তৈরী ককরতে মাংস চটকে নেওয়া হয়। সেজন্যেই এমন নাম।Alan S. Kaye, "Persian loanwords in English", English Today 20:20-24 (2004), .     চিত্রশালা    তথ্যসূত্র   বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:বলকান রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:লেভান্তনিয় রন্ধনশৈলী বিষয়শ্রেণী:মাংসের গোল্লা বিষয়শ্রেণী:কোফতা বিষয়শ্রেণী:মধ্য প্রাচ্যীয় পোড়া মাংস বিষয়শ্রেণী:ইরানি রন্ধনশৈলী বিষয়শ্রেণী:আজারবাইজানি রন্ধনশৈলী বিষয়শ্রেণী:জর্ডানি রন্ধনশৈলী বিষয়শ্রেণী:কুর্দি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:আশারীয় রন্ধনশৈলী বিষয়শ্রেণী:আরব রন্ধনশৈলী বিষয়শ্রেণী:উর্দু শব্দ ও বাক্যাংশ বিষয়শ্রেণী:দক্ষিণ এশীয় রন্ধনশৈলী বিষয়শ্রেণী:মধ্য এশীয় রন্ধনশৈলী
তেজগাঁও বিমানবন্দর বাংলাদেশের রাজধানী ঢাকার মিরপুর ও তেজগাও এলাকার মধ্যবর্তী স্থানে অবস্থিত।বর্তমানে তেজগাঁও বিমানবন্দরে বাণিজ্যিক উড়োজাহাজ ওঠানামা করে না। কিন্তু সরকারিভাবে এটি এখনও বিমানবন্দর। ১৯৮১ সালে হজরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। এটি এখন বাংলাদেশ বিমান বাহিনীর একটি সামরিক ঘাঁটি। এই ঘাঁটির নাম বিএএফ ঘাঁটি বাশার। বিমান বাহিনীর হেলিকপ্টার ও সামরিক বিমান উঠানামাসহ প্রশিক্ষণ এই ঘাঁটিতে হয়ে থাকে। বাংলাদেশ বিমান বাহিনীর পাশাপাশি, বাংলাদেশ সেনাবাহিনীও এই সামরিক ঘাঁটিটি ব্যবহার করে থাকে।   ইতিহাস   ১৯৪১ সালে এই বিমানবন্দরের নির্মাণ কাজ শুরু হয়। ১৯৪৩ সালে নির্মাণাধীন তেজগাঁও বিমানবন্দরে একটি হালকা যুদ্ধবিমান অবতরণ করে। দ্বিতীয় বিশ্বযুদ্ধ চলাকালে তৎকালীন ব্রিটিশ শাসকরা আকাশপথে যুদ্ধের জন্য এই বিমানবন্দর নির্মাণ করে। ১৯৪৫ সালে দ্বিতীয় বিশ্বযুদ্ধ শেষ হওয়ার পর এটি বেসামরিক বিমান পরিবহন বন্দর হিসেবে চালু হয়। ১৯৮১ সালে বর্তমান হযরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। ১৯৮১ সালে নতুন বিমানবন্দর চালু হওয়ার পর বাংলাদেশ বিমানবাহিনী তেজগাঁও বিমানবন্দরটি পরিচালনার দায়িত্ব নেয়। ১৯৮৮ সালের আগস্টে এইচ এম এরশাদ তেজগাঁও বিমানবন্দরটি পরিত্যক্ত ঘোষণার সিদ্ধান্ত দেন।  বর্তমান অবস্থা  তেজগাঁও বিমানবন্দরটি এখনো সরকারিভাবে বিমানবন্দর হিসেবে স্বীকৃত হলেও বিমানবাহিনীর হেলিকপ্টার ওঠানামার কাজেই এটি ব্যবহার করা হয়। এ ছাড়া দু-একটি বেসরকারি উড়োজাহাজ প্রশিক্ষণ কোম্পানি এটিকে ব্যবহার করে থাকে। বর্তমানে তেজগাঁও বিমানবন্দরটি বাংলাদেশ বিমানবাহিনীর বাশার বেসের অংশ।   সামরিক ব্যবহার  তেজগাঁও বিমানবন্দর সচল বিমানঘাঁটি হিসেবে বাংলাদেশ বিমানবাহিনী ও সেনাবাহিনীর এয়ারকোর ব্যবহার করে থাকে। বিমানবাহিনী ও সেনাবাহিনী যৌথভাবে সব ধরনের হেলিকপ্টার, প্রশিক্ষণ বিমান, জেটবিমান এবং বৃহদাকার পরিবহন বিমান (চার ইঞ্জিনবিশিষ্ট সি-১৩০) পরিচালনা করে থাকে।   জাপানি হাইজ্যাকের ঘটনা  ১৯৭৭ সালের ২৮ সেপ্টেম্বর জাপান এয়ারলাইনস এর একটি বিমান হাইজ্যাক করে ঢাকায় নিয়ে এসেছিল রেড আর্মি নামের একটি সশস্ত্র গ্রুপ। জিম্মি করেছিল বিমানের যাত্রীদের। জাপানের বর্তমান ক্ষমতাসীন দল ডেমোক্রেটিক পার্টির নেতৃস্থানীয় সাংসদ হাজিমে ইশি, সংসদীয় উপ-পররাষ্ট্রমন্ত্রী হিসেবে সমস্যার সমাধান খুঁজে নিতে বেশ কিছুদিন তখন বাংলাদেশে থেকেছিলেন।   তথ্যসূত্র    বহিঃসংযোগ       বিষয়শ্রেণী:ঢাকায় সামরিক বাহিনী বিষয়শ্রেণী:বাংলাদেশী বিমান বাহিনীর ঘাঁটি বিষয়শ্রেণী:বাংলাদেশের পরিত্যক্ত বিমানবন্দর বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের অকেজো বিমানবন্দর বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত বিষয়শ্রেণী:১৯৮১-এ বাংলাদেশে বিলুপ্ত বিষয়শ্রেণী:ঢাকা বিভাগের বিমানবন্দর
অ্যালান বিনি (৩ মার্চ ১৯০৫ - ৩ মার্চ ১৯৮৫) ছিলেন একজন ব্রিটিশ লেবার পার্টির রাজনীতিবিদ।  বিনি কাউন্টি ডারহামের নিউ সিল্কসওয়ার্থে জন্মগ্রহণ করেন। তিনি প্রাথমিক শিক্ষা লাভ করেন এবং ইয়র্কশায়ারে কয়লা খনিতে যোগদান করেন। তিনি লেবার পার্টিতে যোগদান করেন এবং ১৯৩৮ থেকে ১৯৫২ সাল পর্যন্ত ডিয়ার্ন আরবান ডিস্ট্রিক্ট কাউন্সিলে এবং তারপর ১৯৪৯ থেকে ১৯৫২ সাল পর্যন্ত ওয়েস্ট রাইডিং অফ ইয়র্কশায়ার কাউন্টি কাউন্সিলে এবং আবার ১৯৫৮ থেকে ১৯৫৯ সাল পর্যন্ত দায়িত্ব পালন করেন। ইয়র্কশায়ার মাইনার্স অ্যাসোসিয়েশন ন্যাশনাল কাউন্সিল অফ লেবার কলেজের সাথে তার গবেষণার জন্য অর্থায়ন করেছিল এবং পরে তিনি এর নির্বাহী কমিটিতে দায়িত্ব পালন করেন।  ১৯৫৯ সালের সাধারণ নির্বাচনে বিনি হেমসওয়ার্থের সংসদ সদস্য নির্বাচিত হন। পরবর্তী তিনটি সাধারণ নির্বাচনে তিনি এই আসনটি ধরে রাখেন এবং ১৯৭৪ সালের ফেব্রুয়ারির সাধারণ নির্বাচনে পদত্যাগ করেন।Stenton, Michael; Lees, Stephen (1981). Who's Who of British Members of Parliament. Vol. IV. Brighton: Harvester Press. p. 20.   তথ্যসূত্র      বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:জাতীয় খনি শ্রমিক ইউনিয়ন সমর্থিত সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৮৫-এ মৃত্যু বিষয়শ্রেণী:১৯০৫-এ জন্ম
থাম্ব|চট্টগ্রাম বিশ্ববিদ্যালয় গ্রন্থাগার এটি বাংলাদেশে গ্রন্থাগারের তালিকা।   সরকারি গ্রন্থাগার   রাষ্ট্রীয় কেন্দ্রীয় গ্রন্থাগার   সুফিয়া কামাল জাতীয় গণগ্রন্থাগার   প্রশাসনিক গ্রন্থাগার   প্রধানমন্ত্রীর কার্যালয়ের গ্রন্থাগার, ঢাকা  বাংলাদেশ সচিবালয় গ্রন্থাগার, ঢাকা   জাতীয় গ্রন্থাগার   বাংলাদেশ জাতীয় আরকাইভস, শেরে বাংলা নগর, ঢাকা বাংলাদেশ জাতীয় গ্রন্থাগার, শেরে বাংলা নগর, ঢাকা   প্রাতিষ্ঠানিক গ্রন্থাগার   ঢাকা   আন্তর্জাতিক মাতৃভাষা ইনস্টিটিউট পাঠাগার ইসলামিক ফাউন্ডেশন কেন্দ্রীয় গ্রন্থাগার জাতীয় গ্রন্থকেন্দ্র পাঠাগার জাতীয় বিজ্ঞান ও প্রযুক্তি জাদুঘর গ্রন্থাগার  বাংলা একাডেমি গ্রন্থাগার বাংলাদেশ এশিয়াটিক সোসাইটি পাঠাগার, রমনা বাংলাদেশ প্রেস ইনস্টিটিউট পাঠাগার বাংলাদেশ ফিল্ম আর্কাইভ গ্রন্থাগার   ঢাকা   কেন্দ্রীয় গণগ্রন্থাগার  চট্টগ্রাম  চট্টগ্রাম সিটি কর্পোরেশন পাবলিক লাইব্রেরি   যশোর   যশোর ইনস্টিটিউট পাবলিক লাইব্রেরি   রাজশাহী  রাজশাহী সাধারণ গ্রন্থাগার   বগুড়া   বগুড়া উডবার্ন জেলা সরকারি গ্রন্থাগার  বেসরকারি গ্রন্থাগার বাংলাদেশের সকল বেসরকারি গ্রন্থাগারের নিবন্ধনকারী কর্তৃপক্ষ জাতীয় গ্রন্থকেন্দ্র। জাতীয় গ্রন্থকেন্দ্র দ্বারা নিবন্ধিত বেসরকারি গ্রন্থাগারগুলো তালিকা থেকে উল্লেখযোগ্য সংখ্যক পাঠাগার এখানে উল্লেখ করা হলো।   ঢাকা  বিশ্বসাহিত্য কেন্দ্র কেন্দ্রীয় গ্রন্থাগার, বাংলামোটর  পাঠকসমাবেশ কেন্দ্র, কাঁটাবন  বুকওরাম , গুলশান     কুষ্টিয়া    কুষ্টিয়া পাবলিক লাইব্রেরি   খুলনা    উমেশচন্দ্র পাবলিক লাইব্রেরি  মাদারীপুর এম এম হাফিজ মেমোরিয়াল পাবলিক লাইব্রেরি, প্রধান সড়ক, মাদারিপুর।   ঠাকুরগাঁও  অক্সিজেন জ্ঞান সমৃদ্ধ কেন্দ্র, হরিপুর (একটি গণ পাঠাগার)   পাবনা   •আলহাজ্ব আব্দুল হাই সেখ স্মৃতি পাঠাগার নিবন্ধন নং ১৫/২৩,রঘুনাথপুর,আতাইকুলা,সাঁথিয়া,পাবনা।   সিলেট    কেন্দ্রীয় মুসলিম সাহিত্য সংসদ গ্রন্থাগার   বরিশাল    বরিশাল পাবলিক লাইব্রেরী    রংপুর    রংপুর টাউন হল লাইব্রেরী   বৈদেশিক গ্রন্থাগার    ঢাকা    আর্চার কে. ব্লাড আমেরিকান সেন্টার লাইব্রেরি  আলিয়ঁস ফ্রঁসেজ দ্য ঢাকা বিবলিয়োথেক  গ্যোটে ইনস্টিটিউট বিবলিয়োথেক  ব্রিটিশ কাউন্সিল বাংলাদেশ লাইব্রেরি   চট্টগ্রাম   আলিয়ঁস ফ্রঁসেজ দ্য চট্টগ্রাম বিবলিয়োথেক  বিভাগীয় গ্রন্থাগার   বিভাগীয় সরকারি গণগ্রন্থাগার, চট্টগ্রাম  বিভাগীয় সরকারি গণগ্রন্থাগার, খুলনা  বিভাগীয় সরকারি গণ্রগন্থাগার, বরিশাল  বিভাগীয় সরকারি গণগ্রন্থাগার, ময়মনসিংহ  বিভাগীয় সরকারি গণগ্রন্থাগার, রংপুর  বিভাগীয় সরকারি গণগ্রন্থাগার, রাজশাহী   শিক্ষা প্রতিষ্ঠানের গ্রন্থাগার   চট্টগ্রাম বিশ্ববিদ্যালয় গ্রন্থাগার  ঢাকা বিশ্ববিদ্যালয় কেন্দ্রীয় গ্রন্থাগার  ইসলামী বিশ্ববিদ্যালয় কেন্দ্রীয় গ্রন্থাগার  রাজশাহী বিশ্ববিদ্যালয় কেন্দ্রীয় গ্রন্থাগার  খুলনা বিশ্ববিদ্যালয় কেন্দ্রীয় গ্রন্থাগার   জাহাঙ্গীরনগর বিশ্ববিদ্যালয় কেন্দ্রীয় গ্রন্থাগার   যশোর বিজ্ঞান ও প্রযুক্তি বিশ্ববিদ্যালয় কেন্দ্রীয় গ্রন্থাগার  শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় গ্রন্থাগার  বাংলাদেশ প্রকৌশল বিশ্ববিদ্যালয় কেন্দ্রীয় গ্রন্থাগার  খুলনা প্রকৌশল ও প্রযুক্তি বিশ্ববিদ্যালয় কেন্দ্রীয় গ্রন্থাগার  ব্রাক বিশ্ববিদ্যালয় কেন্দ্রীয় গ্রন্থাগার  নর্থ সাউথ বিশ্ববিদ্যালয় কেন্দ্রীয় গ্রন্থাগার  এশিয়া প্যাসিফিক বিশ্ববিদ্যালয় গ্রন্থাগার  ড্যাফোডিল আন্তর্জাতিক বিশ্ববিদ্যালয় কেন্দ্রীয় গ্রন্থাগার  ইসলামিক প্রযুক্তি বিশ্ববিদ্যালয় গ্রন্থাগার   তথ্যসূত্র     বিষয়শ্রেণী:বাংলাদেশের শিক্ষা সম্পর্কিত তালিকা বাংলাদেশ বিষয়শ্রেণী:বাংলাদেশের ভবন ও স্থাপনার তালিকা
স্ল্যাকারস্ সিডি ও গেমস্, সংক্ষেপে স্ল্যাকারস্, হল মিডওয়েস্টার্ন, মার্কিন যুক্তরাষ্ট্র অবস্থিত একটি খুচরা বিনোদন ব্যবসায় প্রতিষ্ঠান। প্রতিষ্ঠানটি নতুন এবং ব্যবহৃত উভয় ধরনের ভিডিও গেম ও সংগীতে বিশেষত্ব অর্জন করেছে। এটা মূলত সংগীতের দোকান হিসেবে ১৯৯৩ সালে মিসৌরির কলাম্বিয়ায় কার্ট জেলিনেক এবং পল জাশারিয়াস দ্বারা প্রতিষ্ঠিত হয়। দোকানটি স্থানীয় সংগীত বিক্রির জন্য এবং ক্লাসিক সংগীতের সংকলনের জন্য বেশ সমাদৃত। ২০০৭ সালে নিন্টেন্ডো উই মজুদ করার জন্য প্রতিষ্ঠানটি কিছু বিতর্ক সৃষ্টি করে। ২০০৯ সাল পর্যন্ত মিসৌরি এবং ইলিনয় রাজ্যের ১০টি জায়গায় স্ল্যাকারস্-এর প্রসার ঘটেছে।  জেলিনেক বলেছিল, "স্ল্যাকারস্" নামটি মূলত এসেছে তাদের কলেজের অবসরে ভিডিও গেম খেলে আর গান শুনে একজন "স্ল্যাকার" হওয়া থেকে।  কয়েক বছর পরপর ভিন্ন ভিন্ন জায়গায় নতুন দোকান খোলা হবে, যাতে দু'টি দোকান এক জায়গায় রেখে ব্যবসাতে ক্ষতি না হয়। জেলিনেক এবং জেশারিয়াস দোকানগুলোর চেইন ব্যবস্থাপনা করেন হ্যন্ডস্-অন পদ্ধতিতে।  তথ্যসূত্র  বিষয়শ্রেণী:১৯৯৩-এ প্রতিষ্ঠিত কোম্পানি